Bitka na Bijeloj gori
<s>Bitka kod Bile hore (Bele gore), odnosno Bitka na Beloj gori odigrala se 8. novembra 1620. i predstavlja prvu veliku, udejno i odlučujuću, bitku Tridestogodišnjeg rata.</s><s>Kombinovane carske i katoličke snage nanele su težak poraz vojsci čeških protestanata i plaćenika.</s><s>Ta bitka je predstavljala kraj češke faze Tridesetogodišnjeg rata.</s>

<s>Uvod 
U početku se pobuna protestanata u Češkoj odlično širila.</s><s>Uspeli su izaći iz političke izolacije izborom Fridriha V Palatinskog za kralja Češke (Bohemije).</s><s>Kada je Maksimilijan I Bavarski regrupirao snage Katoličkog saveza protestanti su se našli u nevoljama.</s><s>Vojsku Katoličkog saveza je predvodio Johan Cerklas Tili.</s><s>Carska i katolička vojska su krenule prema Pragu da uguše pobunu.</s>

<s>Bitka 
Češki komandant Hristijan Anhalt je sakupio svoju vojsku i pripremio je na obroncima brda Bile Hore, blokirajući prolaz prema Pragu.</s><s>Vojska je zauzela dobru obrambenu poziciju.</s><s>Na desnom boku je bio zamak, a na levom je bio potok i bara.</s>

<s>Prema nekim izveštajima jedan katolički monah je pokazao katoličkoj vojsci svetogrđe koje su navodno protestanti napravili prema slici Device Marije.</s><s>Time je katolička vojska dobila podstrek za borbu.</s>

<s>General Tili je dobro osmotrio neprijateljske položaje i poslao je svoje dobro trenirane vojnike preko mosta da pređu potok.</s><s>Za samo dva sata teške borbe oni su se probili kroz protestantski centar, što je odlučilo bitku.</s>

<s>Posledice 
Pošto je češka vojska bila potučena general Tili ulazi u Prag i potpuno slama pobunu.</s><s>Kralj Fridrih V Palatinski je bio prinuđen da pobegne iz zemlje.</s><s>Na praškom starogradskom trgu smaknuto je 27 plemića, vođa pobune.</s><s>Osim toga tu je pobijen veliki broj običnog sveta, koji je učestvovao u pobuni.</s>

<s>Sloboda vere u Češkoj (Bohemiji) je ukinuta, a protestanti su pobegli ili su bili proterani, ako nisu hteli da pređu na katoličku veru.</s><s>Španska vojska je zauzela Rajnski Palatinat u Nemačkoj, koji je prethodno pripadao Fridrihu V Palatinskom.</s><s>Kada je izgledalo da će protestantizam biti pregažen, u sukob ulazi Danska.</s>

<s>Izvori</s>

<s>1620
Bílá Hora</s>

